stanford-oval/wikipedia huggingface dataset:
Frank Lloyd Wrightin 1900-luvun arkkitehtuuri
Kohteet

| Kuva | Nimi | Sijainti | Suunnitteluvuosi | Koordinaatit | Lähde |
| --- | --- | --- | --- | --- | --- |
|  | Unity Temple | Oak Park, Illinois | 1905 | 41°53′18″N, 87°47′48″W |  |
|  | Frederick C. Robie House | Chicago, Illinois | 1908 | 41°47′23.4″N, 87°35′45.3″W |  |
|  | Taliesin | Spring Green, Wisconsin | 1911 (aloitettu) | 43°08′30″N, 90°04′15″W |  |
|  | Hollyhock House | Los Angeles, Kalifornia | 1918 | 34°05′59.85″N, 118°17′40.61″W |  |
|  | Fallingwater | Mill Run, Pennsylvania | 1935 | 39°54′22″N, 79°28′5″W |  |
|  | Herbert and Katherine Jacobs House | Madison, Wisconsin | 1936 | 43°3′31″N, 89°26′29″W |  |
|  | Taliesin West | Scottsdale, Arizona | 1938 (aloitettu) | 33°36′22.8″N, 111°50′45.5″W |  |
|  | Solomon R. Guggenheim -museo | New York | 1943 | 40°46′59″N, 73°57′32″W |  |
Fiellun putous

Fiellun vesiputous kuvattuna Kevon retkeilyreitin varrelta (kuva vuodelta 2010)
Fiellun putous (pohjoissaameksi Fiellogorži) on vesiputous Lapin maakunnassa Suomessa. Sitä ympäröi Utsjoen alueella sijaitseva Kevon luonnonpuisto. Kevojoen sivujoki laskee kanjoniin putouksena. Fiellun putouksen kokonaiskorkeus on noin 26 metriä. Fiellun putous on yksi Suomen kuuluisimmista vesiputouksista.
Fiellun putous
Aiheesta muualla

Fiellun putous Suomen Vesiputoukset -verkkosivustolla
EyeMDX-tasy

| EyeMDX-tasy Asgaard |
| --- | --- | --- |

Studioalbumin tiedot
 Äänitetty : kesä–syyskuussa 2004 Hertz Studio & Hendrix Studio
 Julkaistu: 25. lokakuuta 2004
 Tyylilaji: black metal, death metal
 Kesto: 46.44
 Levy-yhtiö: Metal Mind Productions
Asgaardin muut julkaisut
| XIII Voltum Lunae 2002 | EyeMDX-tasy 2004 | Stairs to Nowhere 2012 |
EyeMDX-tasy on puolalaisen black/death metal -yhtye Asgaardin viides studioalbumi, joka on julkaistu vuonna 2004.
Kappaleet

OriEnthral – 2.45
Lunatic Asylum – 5.02
Eyes ov Thy Soul – 8.38
Mystery ov Tzar's Visionaire Act I – 2.11
Mystery ov Tzar's Visionaire Act II – 6.45
Infernal Mask Ceremony – 6.46
The Grievance Enigma – 5.53
I am the Ecstasy – 8.44
Kokoonpano

Quazarre – laulu
Bartłomiej Kostrzewa – kitara
Jacek Monkiewicz – bassokitara
Roman Golębiowski – rummut
Wojciech Kostrzewa – kosketinsoitin
Aiheesta muualla

EyeMDX-tasy Discogsissa
Albumi EyeMDX-tasy Encyclopaedia Metallum -sivustolla (englanniksi)
Footbag

Virkattu footbag
Footbag on pieni hiekalla, muovikuulilla tai metallirakeella täytetty pallo, jota käytetään pelivälineenä samannimisessä urheilumuodossa. Footbaglajeista suosituimpia ovat footbag freestyle ja verkkofootbag, jotka molemmat jakautuvat moniin eri kilpailumuotoihin. Näiden lisäksi footbagilla pelataan muun muassa golfia, four-squarea ja consecutivea.
Footbag freestyle

Freestyle on footbagin tunnetuin ja suosituin muoto. Siinä tavoitteena on tehdä footbagilla erilaisia liikkeitä eli temppuja ja temppusarjoja yksinomaan jalkoja käyttäen. Liikkeisiin kuuluvat kierrot, kuoletukset, hypyt ja pyörähdykset vaativat kuitenkin paitsi jalkoja myös kokonaisvaltaista vartalon hallintaa ja hyvää kuntoa. Freestyle on luonteeltaan yksilölaji, mutta useimmiten sitä harrastetaan ja harjoitellaan ryhmässä eli ”ringissä”, ja myös parifreestylessä kilpaillaan. Vaikeuden lisäksi freestylessä arvostetaan myös temppujen näyttävyyttä, monipuolisuutta ja tyyliä.
Verkkofootbag

Verkkofootbagia pelataan kaksin- tai nelinpelinä sulkapallokentän kaltaisella areenalla. Pelivälineenä on jonkin verran freestylebagia kovempi pallo, jota potkitaan verkon yli vastustajan puolelle rantalentopallon sääntöjä mukaillen. Pelaajilta vaaditaan hyvän venyvyyden ja koordinaatiokyvyn lisäksi annos hurjapäisyyttä, jotta hypyn kanssa jopa kahden ja puolen metrin korkeudelta tapahtuvat iskupotkut onnistuisivat. Vain omasta syötöstään voi saada pisteen, erävoittoon tarvitaan 15 pistettä ja ottelun voittoon kaksi voitettua erää.
Harrastuksen aloittaminen

Footbagin peruspotkuja ovat sisäsyrjäpotku, ulkosyrjäpotku ja varvaspotku. Niiden hallinta on välttämätöntä pelasipa sitten mitä footbagin lajia tahansa. Peruspotkujen opetteleminen on helppoa ja niissä kehittyy nopeasti, mutta potkujen sujuva hallitseminen vaatii aikaa ja kärsivällisyyttä.
Peruspotkuista tärkein on sisäsyrjäpotku — muita potkuja käytetään usein silloin kun footbag karkaa kontrollista. Harjoittelu kannattaa aloittaa tiputtamalla footbag kädestä, potkaisemalla sitä sisäsyrjäpotkulla ylöspäin ja ottamalla pallo kiinni samalla kädellä. Kun tämä alkaa sujua molemmilla jaloilla, kädellä kiinni ottamisen voi unohtaa ja potkia vuorotellen vasemman ja oikean jalan sisäsyrjäpotkulla. Molemmilla jaloilla potkiminen on tärkeää, jotta ne kehittyvät mahdollisimman tasaisesti.
Peruspotkujen harjoittelemiseen käytetään myös niin sanottua tuhannen kosketuksen harjoitusta. Siinä pyritään yhteenlaskettuna tuhanteen kosketukseen eri potkuilla molempia jalkoja käyttäen. Footbagin pudotukset potkujen välillä eivät haittaa ja niitä tulee aluksi paljon. Tässäkin harjoituksessa on tärkeää muistaa käyttää molempia jalkoja. Vaikka harjoituskerran jälkeen kehittyy selkeästi, on suositeltavaa, että päivässä käydään läpi korkeintaan yksi tuhannen kosketuksen sarja. Kokemattomilla pelaajilla voivat jalat kipeytyä nopeasti ja tämä kannattaa ottaa huomioon aloittaessa.
Myös varustus on tärkeä osa peliä — liian raskaat vaatteet heikentävät suoritusta ja rasittavat lihaksia turhaan. Sopivat vaatteet ovat shortsit ja kevyt t-paita. Kenkien valinnassa kannattaa kiinnittää huomiota kenkien sivujen ja jalkapöydän tasaisuuteen, jotta footbag kuolettuisi helpommin ja pomppaisi suoraan potkusuuntaan. Skeitti- ja tenniskengistä löytyy yleensä hyviä malleja.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen footbagliitto ry:n sivut
Kansainvälisen footbagliiton IFPA:n kotisivut
Jyväskylän Footbag-klubin kotisivut (Arkistoitu – Internet Archive)
Friedrich Ueberweg

Friedrich Ueberweg
Friedrich Ueberweg (1826 Leichlingen – 1871) oli saksalainen filosofi. Hän oli vuodesta 1862 professorina Königsbergin yliopistossa. Hän julkaisi aikoinaan paljon käytetyt teokset System der Logik ja alkuaan kolmiosaisen, sittemmin neliosaiseksi laajennetun Grundriss der Geschichte der Philosophie, josta vielä hänen kuolemansa jälkeen julkaistiin uusia, Max Heinzen ja muiden toimittamia painoksia.
Aiheesta muualla

Kuvia tai muita tiedostoja aiheesta Friedrich Ueberweg Wikimedia Commonsissa
Finnish Blues Awards

Finnish Blues Awards on suomalainen blues-musiikin palkintogaala, joka järjestettiin ensimmäisen kerran 21. maaliskuuta 2015 Helsingissä, Virgin Oil Co -ravintolassa .
Historia

Ensimmäisessä gaalassa palkittiin vuoden parhaita kolmessa eri kategoriassa sekä jaettiin elämäntyöpalkinto. Gaalassa esiintyivät Robbie Hill, Huff & Puff, Erja Lyytinen, Honey B & T-Bones, Lena & The Slide Brothers, Micke Björklöf & Bluestrip, Little Willie & Night Train, Jo' Buddy & Down Home King III, Helge Tallqvist & Ina Forsman Combo, White Knuckles Trio. Juontajina Lauri "Arno" Ankerman ja Olavi Rytkönen.
Palkitut

Vuoden yhtye: Micke Björklöf & Blue Strip
Vuoden tulokas: Ina Forsman
Vuoden kappale: Dave Forestfield: I Believe The Change Will Come levyltä Loyal Till The Bitter End
Elämäntyöpalkinto: Eero Raittinen. Palkittavat valittiin alan tekijöiden toimesta.
Vuoden artisti/yhtye: Erja Lyytinen
Vuoden tulokas: White Knuckles Trio
Vuoden kappale: Micke Björklöf & Blue Strip - Last Train To Memphis
Elämäntyöpalkinto: Esa Kuloniemi
Vuoden artisti/yhtye: Lena & The Slide Brothers
Vuoden tulokas: Emilia Sisco
Vuoden kappale: Lena & The Slide Brothers - The Road You're On
Vuoden tapahtuma: Puistoblues, Järvenpää
Elämäntyöpalkinto: Pepe Ahlqvist
Vuoden artisti/yhtye: Faarao Pirttikangas
Vuoden tulokas: Mara Balls
Vuoden kappale: Dave Forestfield - Me and My Bible (We´re the Devil)
Vuoden tapahtuma: Savonsolmu Beach & Blues Party
Elämäntyöpalkinto: Jo´ Buddy
Aiheesta muualla

Finnish Blues Awards Facebookissa
http://www.finnishbluesawards.fi/ (Arkistoitu – Internet Archive)
Kari Lehtinen (yritysjohtaja)

Kari Lehtinen (s. 1967) on Oras Groupin toimitusjohtaja. Hän aloitti tehtävässään tammikuun alussa 2019. Lehtinen toimi Paroc Groupin toimitusjohtajana vuosina 2011–2018.
Karkonoszen piirikunta

Karkonoszen piirikunta (puol. powiat karkonoski), vuoteen 2021 asti Jelenia Góran piirikunta (puol. powiat jeleniogórski) on Puolan piirikunta Ala-Sleesian voivodikunnassa. Sen väkiluku oli vuoden 2019 lopussa 63 591. Piirikunnan viisi maalaiskuntaa ovat Janowice Wielkie, Jeżów Sudecki, Myslakowice, Podgórzyn ja Stara Kamienica ja neljä kaupunkikuntaa ovat Karpacz, Kowary, Piechowice ja Szklarska Poręba. Hallintokeskus Jelenia Góra muodostaa oman kaupunkipiirikuntansa. Karkonoszen piirikunta on nimetty piirikunnan alueella osittain sijaitsevan Krkonoše-vuoriston (puol. Karkonosze) mukaan.
Piirikunnan väestöpyramidi 2014.
Vuoden 2019 lopussa Karkonoszen piirikunnassa oli 63 591 asukasta, joista 51,6 prosenttia naispuolisia ja 48,4 prosenttia miespuolisia. Puolan väestönlaskennassa 2011 väkiluvun laskettiin olevan 65 134 ja sen ennakoidaan vuoteen 2050 mennessä pienenevän 56 164 asukkaaseen. Alle 18-vuotiaiden arvioidaan vuoden 2019 lopussa muodostaneen 15,6 prosenttia piirikunnan väestöstä, työikäisten 60,8 prosenttia ja eläkeikäisten 23,6 prosenttia väestön keski-iän ollessa 43,5 vuotta. Elävänä syntyneiden määrä oli vuonna 2019 yhteensä 422 lasta.
Espanjan Grand Prix 2012

|  Espanjan Grand Prix 2012  |
| --- | --- |
 5. osakilpailu 20 osakilpailusta kaudella 2012. 

Päivämäärä:  13. toukokuuta 2012
Sijainti:  Circuit de Catalunya, Barcelona, Espanja
Ratatyyppi:  Moottorirata
Radan pituus:  4,655 km
Kilpailun pituus:  66 kierrosta, 307,104 km
Sää:   Puolipilvinen
Paalupaikka
Kuljettaja:   Pastor Maldonado   (Williams)
Paaluaika:  1.22,285
Palkintokoroke
Voittaja:   Pastor Maldonado   (Williams)
Toinen:   Fernando Alonso   (Ferrari)
Kolmas:   Kimi Räikkönen   (Lotus)
Nopein kierros
Kuljettaja:   Romain Grosjean   (Lotus)
Kierrosaika:  1.26,250 (kierroksella 53)
Espanjan Grand Prix 2012 (virallisesti Formula 1 Gran Premio de España Santander 2012) oli Formula 1 -kauden 2012 viides osakilpailu, joka ajettiin 13. toukokuuta 2012 Circuit de Catalunyan moottoriradalla Espanjassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 11. toukokuuta | 10:00–11:30 | 11:00–12:30 | 1. vapaat harjoitukset |  Aurinkoinen | 23–26 °C | 27–30 °C | 31–40 % |
| 11. toukokuuta | 14:00–15:30 | 15:00–16:30 | 2. vapaat harjoitukset |  Aurinkoinen | 29 °C | 42–45 °C | 27–30 % |
| 12. toukokuuta | 11:00–12:00 | 12:00–13:00 | 3. vapaat harjoitukset |  Aurinkoinen | 26 °C | 30–40 °C | 34–39 % |
| 12. toukokuuta | 14:00–15:00 | 15:00–16:00 | Aika-ajot |  Aurinkoinen | 28 °C | 37–41 °C | 36 % |
| 13. toukokuuta | 14:00–16:00 | 15:00–17:00 | Kilpailu |  Puolipilvinen | 22–23 °C | 33–35 °C | 57–58 % |
Lähde:
Vapaat harjoitukset

Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Paul di Restan tilalla, Caterhamin Alexander Rossi ajoi Heikki Kovalaisen tilalla ja HRT:n Dani Clos ajoi Narain Karthikeyanin tilalla.
Tulokset > Aika-ajo

| Sija | Nro | Kuljettaja | Talli | Aika (1 > erä) | Aika (2 > erä) | Aika (3 > erä) | Lähtöruutu |
| --- | --- | --- | --- | --- | --- | --- | --- |
| 1 | 4 |  Lewis Hamilton | McLaren-Mercedes | 1.22,583 | 1.22,465 | 1.21,707 | 24 |
| 2 | 18 |  Pastor Maldonado | Williams-Renault | 1.23,380 | 1.22,105 | 1.22,285 | 1 |
| 3 | 5 |  Fernando Alonso | Ferrari | 1.23,276 | 1.22,862 | 1.22,302 | 2 |
| 4 | 10 |  Romain Grosjean | Lotus-Renault | 1.23,248 | 1.22,667 | 1.22,424 | 3 |
| 5 | 9 |  Kimi Räikkönen | Lotus-Renault | 1.23,406 | 1.22,856 | 1.22,487 | 4 |
| 6 | 15 |  Sergio Pérez | Sauber-Ferrari | 1.24,261 | 1.22,773 | 1.22,533 | 5 |
| 7 | 8 |  Nico Rosberg | Mercedes | 1.23,370 | 1.22,882 | 1.23,005 | 6 |
| 8 | 1 |  Sebastian Vettel | Red Bull-Renault | 1.23,850 | 1.22,884 | Ei aikaa | 7 |
| 9 | 7 |  Michael Schumacher | Mercedes | 1.23,757 | 1.22,904 | Ei aikaa | 8 |
| 10 | 14 |  Kamui Kobayashi | Sauber-Ferrari | 1.23,386 | 1.22,897 | Ei aikaa | 9 |
| 11 | 3 |  Jenson Button | McLaren-Mercedes | 1.23,510 | 1.22,944 |  | 10 |
| 12 | 2 |  Mark Webber | Red Bull-Renault | 1.23,592 | 1.22,977 |  | 11 |
| 13 | 11 |  Paul di Resta | Force India-Mercedes | 1.23,852 | 1.23,125 |  | 12 |
| 14 | 12 |  Nico Hülkenberg | Force India-Mercedes | 1.23,720 | 1.23,177 |  | 13 |
| 15 | 17 |  Jean-Éric Vergne | Toro Rosso-Ferrari | 1.24,362 | 1.23,265 |  | 14 |
| 16 | 16 |  Daniel Ricciardo | Toro Rosso-Ferrari | 1.23,906 | 1.23,442 |  | 15 |
| 17 | 6 |  Felipe Massa | Ferrari | 1.23,886 | 1.23,444 |  | 16 |
| 18 | 19 |  Bruno Senna | Williams-Renault | 1.24,981 |  |  | 17 |
| 19 | 21 |  Vitali Petrov | Caterham-Renault | 1.25,277 |  |  | 18 |
| 20 | 20 |  Heikki Kovalainen | Caterham-Renault | 1.25,507 |  |  | 19 |
| 21 | 25 |  Charles Pic | Marussia-Cosworth | 1.26,582 |  |  | 20 |
| 22 | 24 |  Timo Glock | Marussia-Cosworth | 1.27,032 |  |  | 21 |
| 23 | 22 |  Pedro de la Rosa | HRT-Cosworth | 1.27,555 |  |  | 22 |
| 24 | 23 |  Narain Karthikeyan | HRT-Cosworth | 1.31,122 |  |  | 23 |
107% aika: 1.28,363
Lähde:
Lewis Hamiltonin suoritus hylättiin, koska hän pysähtyi radan varteen aika-ajon päätteeksi eikä autossa ollut enää riittävästi polttoainetta.
Tuomaristo päästi Narain Karthikeyanin kilpailuun riittävän hyvien harjoitusaikojen ansiosta.
Kilpailu

Paalupaikalta kilpailuun lähti Williamsin Pastor Maldonado, kun nopeimman ajan ajanut Lewis Hamilton pudotettiin viimeiseen lähtöruutuun. Paalupaikka oli Maldonadon uran ensimmäinen. Maldonado voitti kilpailun. Toiseksi sijoittui Fernando Alonso ja kolmanneksi Kimi Räikkönen, joka ohitti lähdössä tallikaverinsa Romain Grosjeanin. Räikkösellä oli kilpailun lopussa pieni mahdollisuus nousta jopa toiseksi, kun Alonson Ferrarin renkaiden pito katosi. Viimeisten 15 kierroksen aikana Räikkösen ero Alonsoon oli isoimmillaan 21 sekuntia, kun maaliin saavuttaessa se oli kutistunut 0,8 sekuntiin.
Voitto oli Maldonadolle uran ensimmäinen ja Williamsin ensimmäinen sitten kauden 2004 Brasilian GP:n, jolloin Juan Pablo Montoya voitti kilpailun. Lisäksi voitto oli ensimmäinen venezuelalaiskuskin ajama osakilpailuvoitto Formula 1 -sarjassa. Maldonadosta tuli myös kauden 2012 toinen ensimmäisen voittonsa ottanut kuljettaja Nico Rosbergin jälkeen ja viides osakilpailuvoittaja viidessä ensimmäisessä kilpailussa.
Kilpailun jälkeen Williamsin varikkotiloissa syttyi tulipalo polttoaineen räjähdettyä samalla, kun henkilökunta oli ottamassa ryhmäkuvaa. Tulipalossa loukkaantui 16 ihmistä, joista yksi sai vakavia palovammoja.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 18 |  Pastor Maldonado | Williams-Renault | 66 | 1.39.09,145 | 1 | 25 |
| 2 | 5 |  Fernando Alonso | Ferrari | 66 | +3,195 | 2 | 18 |
| 3 | 9 |  Kimi Räikkönen | Lotus-Renault | 66 | +3,884 | 4 | 15 |
| 4 | 10 |  Romain Grosjean | Lotus-Renault | 66 | +14,799 | 3 | 12 |
| 5 | 14 |  Kamui Kobayashi | Sauber-Ferrari | 66 | +1.04,641 | 9 | 10 |
| 6 | 1 |  Sebastian Vettel | Red Bull-Renault | 66 | +1.07,576 | 7 | 8 |
| 7 | 8 |  Nico Rosberg | Mercedes | 66 | +1.17,919 | 6 | 6 |
| 8 | 4 |  Lewis Hamilton | McLaren-Mercedes | 66 | +1.18,140 | 24 | 4 |
| 9 | 3 |  Jenson Button | McLaren-Mercedes | 66 | +1.25,246 | 10 | 2 |
| 10 | 12 |  Nico Hülkenberg | Force India-Mercedes | 65 | +1 kierros | 13 | 1 |
| 11 | 2 |  Mark Webber | Red Bull-Renault | 65 | +1 kierros | 11 |  |
| 12 | 17 |  Jean-Éric Vergne | Toro Rosso-Ferrari | 65 | +1 kierros | 14 |  |
| 13 | 16 |  Daniel Ricciardo | Toro Rosso-Ferrari | 65 | +1 kierros | 15 |  |
| 14 | 11 |  Paul di Resta | Force India-Mercedes | 65 | +1 kierros | 12 |  |
| 15 | 6 |  Felipe Massa | Ferrari | 65 | +1 kierros | 16 |  |
| 16 | 20 |  Heikki Kovalainen | Caterham-Renault | 65 | +1 kierros | 19 |  |
| 17 | 21 |  Vitali Petrov | Caterham-Renault | 65 | +1 kierros | 18 |  |
| 18 | 24 |  Timo Glock | Marussia-Cosworth | 64 | +2 kierrosta | 21 |  |
| 19 | 22 |  Pedro de la Rosa | HRT-Cosworth | 63 | +3 kierrosta | 22 |  |
| Kesk. | 15 |  Sergio Pérez | Sauber-Ferrari | 37 | Voimansiirto | 5 |  |
| Kesk. | 25 |  Charles Pic | Marussia-Cosworth | 35 | Voimansiirto | 20 |  |
| Kesk. | 23 |  Narain Karthikeyan | HRT-Cosworth | 22 | Rengas | 23 |  |
| Kesk. | 19 |  Bruno Senna | Williams-Renault | 12 | Kolari (Schumacher) | 17 |  |
| Kesk. | 7 |  Michael Schumacher | Mercedes | 12 | Kolari (Senna) | 8 |  |
Lähde:
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 5 |  Fernando Alonso | Ferrari | 1–9, 12–26, 42–44 |
| 18 |  Pastor Maldonado | Williams-Renault | 10–11, 27–41, 47–66 |
| 9 |  Kimi Räikkönen | Lotus-Renault | 45–46 |
Muuta

Pastor Maldonadon ensimmäinen paalupaikka, eturivi, voitto, palkintosija ja johtokierros.
Pastor Maldonadon ainoa voitto ja palkintosija
Williamsin ensimmäinen voitto sitten Brasilian Grand Prix 2004
Romain Grosjeanin ensimmäinen nopein kierros.
Aiheesta muualla

Kuvia tai muita tiedostoja aiheesta Espanjan Grand Prix 2012 Wikimedia Commonsissa
Formula 1 -luokan Espanjan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Circuit de Pedralbes (1951, 1954) Circuito del Jarama (1968, 1970, 1972, 1974, 1976–1979, 1981) Circuit de Montjuïc (1969, 1971, 1973, 1975) Circuito Permanente de Jerez (1986–1990) Circuit de Catalunya (1991–)
Osakilpailut Formula 1 -kaudella 2012
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Eurooppa |  Britannia |  Saksa |
|  Unkari |  Belgia |  Italia |  Singapore |  Japani |  Korea |  Abu Dhabi |  Intia |  Yhdysvallat |  Brasilia |
Kari Lautjärvi

Kari Lautjärvi.
Kari Juhani Lautjärvi (s. 8. tammikuuta 1955 Espoo) on suomalainen asianajaja. Hän on ollut asianajotoimisto Dittmar & Indreniuksen osakas vuodesta 2011 alkaen.
Kari Lautjärvi on valmistunut oikeustieteen kandidaatiksi vuonna 1981 ja saanut auskultoituaan varatuomarin arvon vuonna 1983. Hän suoritti LL.M -tutkinnon Harvardin yliopistossa Yhdysvalloissa 1986. Oikeustieteiden tohtoriksi hän väitteli Helsingin yliopistosta vuonna 2015. Lautjärven väitöskirja käsittelee välipääomarahoitusinstrumentteja. Lautjärvelle myönnettiin laamannin arvonimi vuonna 2017.
Lautjärvi on toiminut vuosina 1983–2011 lakimiehenä, asianajajana tai osakkaana asianajotoimistoissa Procope & Hornborg Oy, Heikki Haapaniemi Oy ja Hannes Snellman Oy.
Lautjärvi on muun muassa Crisis Management Initiative -järjestön (CMI) hallituksen jäsen. Hän toimi pitkään Suomen Asianajajaliiton luottamustehtävissä, viimeksi puheenjohtajana vuosina 2004–2007. Vuonna 2015 hänet valittiin asianajajaliiton säätiön hallituksen puheenjohtajaksi. Opiskeluaikanaan Lautjärvi on toiminut SYL:n hallituksen jäsenenä 1979, HYY:n hallituksen jäsenenä ja varapuheenjohtajana 1976–77. Hän toimi myös RUK:n kurssin 167 oppilaskunnan puheenjohtajana vuonna 1981.
Fazle Hasan Abed

| Fazle Hasan Abed> ফজলে হাসান আবেদ |
| --- | --- |

Henkilötiedot
Syntynyt: 27. huhtikuuta 1936 Baniachong, Brittiläinen Intia
Kuollut: 20. joulukuuta 2019 (83 vuotta) Dhaka, Bangladesh
Arvonimi: Pyhän Mikaelin ja Pyhän Yrjön ritarikunnan ritarikomentaja
Muut tiedot
Koulutus: Dhaka College   Glasgow’n yliopisto   Chartered Institute of Management Accountants
Tunnustukset:  Olof Palme -palkinto (2001)   Maailman ruokapalkinto (2015)
Järjestö:  BRAC:n perustaja ja puheenjohtaja
Fazle Hasan Abed (bengaliksi ফজলে হাসান আবেদ; 27. huhtikuuta 1936 Baniachong, Brittiläinen Intia – 20. joulukuuta 2019) oli bangladeshilais-brittiläinen kansalaisaktivisti, jonka perustama BRAC on kasvanut maailman suurimmaksi kansalaisjärjestöksi. Abed on palkittu työstään köyhyyden poistamiseksi muun muassa Maailman ruokapalkinnolla.
Elämä > Nuoruus ja opiskelu

Fazle Hasan Abed syntyi vuonna 1936 merkittävään sukuun, sillä hänen äitinisänsä oli Bengalin provinssin ministeri ja hänen isosetänsä Syed Shamsul Huda oli ensimmäinen bengali Bengalin hallintoneuvostossa.
Abed kävi Bangladeshissa Dhaka Collegen, ja sen jälkeen hän opiskeli Glasgow’n yliopistossa laivasuunnittelu. Sitten hän opiskeli vielä laskentatoimea Chartered Institute of Management Accountantsissa, mistä hän valmistui vuonna 1962.
Elämä > Shellistä kansalaisjärjestöjohtajaksi

Abed palasi Bangladeshiin vuonna 1969 saatuaan paikan Chittagongista Shell Oil Companyltä. Hän nousi kahdessa vuodessa laskentatoimen osaston johtoon, mutta vuosina 1970–1971 hänen, kuten monen muunkin banglashilaisen, elämä muuttui. Ensin Bholan sykloni tappoi tuhansia ja raunioitti maataloutta ja sitten alkoi yhdeksän kuukautta kestänyt itsenäisyyssota.
Abed erosi vuonna 1971 ja perusti seuraavana vuonna BRAC-nimisen järjestön. Sen tehtävänä oli lopulta edistää maaseudun köyhien elinoloja. Se jakoi ensin katastrofiapua ja alkoi sitten keskittyä pitkäkestoisiin kehitysprojekteihin. Abel halusi heti alusta painottaa nälän ja köyhyyden vähentäisessä niiden taustalla olevien yhteiskunnallisten ja taloudellisten olojen tutkimista.
Abed on toiminut vuodesta 1972 asti BRAC:n puheenjohtajana, ja vuosina 1972–2001 hän oli myös järjestön toiminnanjohtaja. Tuona aikana BRAC on kasvanut maailman suurimmaksi kansalaisjärjestöksi. Sillä on toimintaa ympäri maailmaa. Abed on itse kertonut olevansa ylpeä BRAC:n tekemästä työstä Bangladeshin lapsikuolleisuuden vähentämiseksi. Lapsikuolleisuus puoliintui 1980-luvulla. Vuosina 1986–1990 puolestaan rokotettujen bangladeshilaislasten määrä nousi 2 prosentista 70 prosenttiin. BRAC on lisäksi tukenut muun muassa naisten työllistymistä maanviljelyn ja mikroyrittäjyyden avulla.
Abed on toiminut BRAC:n lisäksi useissa muissa järjestöissä. Hän toimi 1982–1986 bangladeshilaisen BIDS-tutkimuslaitoksen johtokunnassa, vuosina 1987–1990 South Asia Partnershipin puheenjohtajana, 1986–1991 Maailmanpankin kansalaisjärjestökomiteassa, 1998–2004 Sussexin yliopiston kehitysmaatutkimuksen instituutin hallintoneuvostossa ja 1999–2006 International Rice Research Instituten hallintoneuvostossa. Vuodesta 1994 Abed on ollut dhakalaisen Centre for Policy Dialoguen johtokunnassa, vuodesta 2001 BRAC-yliopiston sekä BRAC-pankin johtokunnan puheenjohtajana.
Tunnustukset ja merkitys

Abed sai monia tunnustuksia työstään Bangladeshissa ja BRAC:ssa. Kuningatar Elisabet II aateloi hänet vuonna 2010 taistelustaan köyhyyden vastaisessa työssä. Hänestä tuli Pyhän Mikaelin ja Pyhän Yrjön ritarikunnan ritarikomentaja.
Hän sai vuonna 2015 Maailman ruokapalkinnon, ja palkintoperusteluissa BRAC:n sanotaan pelastaneen lähes 150 miljoonaa äärimmäisestä köyhyydestä. Fortune-lehti nosti hänet vuonna 2017 maailman 37:nneksi merkittäväksi johtajaksi. Lehden mukaan BRAC on mikrolainoittanut 1,6 miljardia dollaria yli viidelle miljoonalle bangladeshilaiselle. Abed on palkittu lisäksi muun muassa Yhdistyneiden kansakuntien kehitysohjelman jakamalla palkinnolla ja Olof Palme -palkinnolla.